সবাই বঙ্গবন্ধুর সমাধিতে ফুল দিয়ে, প্রাণের আকুতি ঢেলে শ্রদ্ধা জানাচ্ছেন। কেউবা আবার ফাতেহা পাঠ করে তার আত্মার শান্তির জন্য সর্বশক্তিমান আল্লাহর কাছে মন খুলে দোয়া করছেন। এ যেন এক পবিত্র তীর্থ হয়ে দাঁড়িয়েছে। তারা বঙ্গবন্ধুর স্মৃতি, আন্দোলন-সংগ্রাম, বর্ণাঢ্য জীবন ও ত্যাগ সম্পর্কে জানতে পেরে আনন্দিত, গর্বিত। তারা বঙ্গবন্ধুর কবরের পাশে শ্রদ্ধা জানান, তার জন্য কাঁদেন। যে যার ধর্মমতে তার জন্য প্রার্থনা করেন।